**Tekijänoikeuskirjetyöryhmä 21.8.2017 klo 13-15, Kalevala**

**Paikalla:**

Markus Nordenstreng, Tero Koistinen, Jaana Pihkala, Hertta Hartikainen, Ahto Apajalahti

Jussi Mäkinen, Tiina Tirkkonen, Joni Hatanmaa

Poissa: Erika Leinonen, Marcus Wiklund, Tommi Haaja ja Pentti Viljakainen

**Työryhmän tarkoitus, toimintatavat ja tilannekatsaus**

Pj Anna Vuopala avasi kokouksen ja totesi, että tässä toisessa työryhmän kokouksessa jatketaan ensimmäisessä kokouksessa aloitettu jäsenten näkökulman esittely ennalta toimitetun pohjan perusteella. Tämän jälkeen käsiteltiin kesällä annettua Markkinaoikeuden tuomiota (MAO:333/17) ja sen vaikutuksia työryhmän työhön. Lopuksi sovittiin miten työryhmän työtä jatketaan sekä periaatteet työtä koskevasta viestinnästä.

Sovittiin, että pj tekee työryhmän kokouksista lyhyen muistion, joka julkaistaan OKM:n alaisuudessa olevan tekijänoikeuskirjetyöryhmän verkkosivulla, kun sen on hyväksynyt paikalla olleet jäsenet.

**Jäsenten esittely ja lähestymistapa kysymyksiin**

Työryhmän teleoperaattoreita edustavat jäsenet esittivät näkökohtansa ennakkoon esitettyihin kysymyksiin tekijänoikeusvalvontaan liittyvästä politiikasta, TekL 60 a §:n mukaisen prosessin toimivuudesta ja siihen liittyvistä käytännöistä ja käyttöajasta, alustavat ajatukset lainsäädännön toimivuudesta ja hyvistä käytännöistä. Selvityksessä tuli esiin erot markkinaoikeuden tuomion liitteenä olevan tiedoston ja hakijoiden toimittamien tietojen välillä, joilla on merkittävät vaikutukset teleoperaattoreiden työmäärään ja asiakassuhteisiin. Teleoperaattoreiden oikeusturvaa pidettiin heikkona päätöksen mukaisten yhteystietojen saamiseksi heitä vastaan haettujen turvaamistoimien takia. Osasta on valitettu KKO:een mutta tuomiota ei ole vielä tullut.

Lisäksi keskusteltiin mm. kirjeiden vastaanottajien velvollisuudesta vastata kirjeiden lähettäjille ja vaihtoehtoisista seurauksista sekä onko riskiä siitä, että kirjeitä lähetetään ns. aiemmin asunnossa asuneen liittymän toiminnan perusteella uudelle asukkaalle ja miten tulisi toimia erilaisten yhteisöasiakkaiden kohdalla, kuten sairaalat, opiskelija-asunnot jne.

**Markkinaoikeuden kesällä antama tuomio ja sen vaikutukset**

Käytiin läpi tuomiota ja siinä otettua aikaisemmasta poikkeavaa ratkaisulinjaa. Jäsenillä oli erilaisia näkemyksiä siitä, mitä vaikutusta tuomiolla on työryhmän työhön. Selvää on, että ratkaisu vaikuttaa jonkin verran kirjeiden lähettäjiin koska hakijoilta edellytetään uusia perusteita hakemuksen hyväksymiseksi. Vielä ei tiedetä, minkälaisia uusia todisteita tarvitaan, mutta työryhmän jäseninä olevat hakijat ovat toimittaneet markkinaoikeudelle uusia tietoja sisältäviä hakemuksia. Työryhmän työhön se ei kuitenkaan suoraan vaikuta vaan edelleen on tarpeen muodostaa hyvät käytännöt 60a §:n perusteella tapahtuvalle tekijänoikeusvalvonnalle.

**Aikataulun läpikäynti**

**Alustava aikataulu oli toimitettu jäsenille ja pysyville asiantuntijoille, joita pyydetään merkitsemään tilaisuudet kalenteriin**. Pj muistutti, ettei muutoksiin ole juuri mahdollisuuksia, jonka vuoksi on priorisoitava asian käsittelyn kannalta tärkeimpien tahojen läsnäolo. Jäsen saa lähettää sijaisen, mikäli ei itse pysty osallistumaan kokoukseen. Mikäli jäsen lähettää sijaisen, tulisi se ilmoittaa etukäteen Ritva Kankkuselle. Mahdolliset kuulemiset tai muut lisäkokoukset sovitaan erikseen. Työryhmä kuulee viranomaisia ja muutenkin tarvittaessa niitä tahoja, jotka katsotaan tarpeelliseksi.

Sovittiin, että seuraavassa kokouksessa 4.9 aloitetaan hyvien käytäntöjen luominen kirjeiden vastaanottajien oikeusturvan kannalta keskeisestä kysymyksestä, eli kirjeiden sisällöstä – välttämättömistä elementeistä ja muotoilusta. Sihteerinä toimii Joni Hatanmaa Hedman Partnersilta. Seuraavassa kokouksessa kuullaan mahdollisuuksien mukaan Markkinaoikeuden, Asianajajaliiton sekä Turre Legalin edustajia. Tavoite on, että hyvissä käytännöissä otettaisiin huomioon kaikkien kotimaisten kirjeitä lähettävien toimijoiden käytännöt. Tämä ei ole ollut kaikelta osin mahdollista.

Aikataulua täsmennetään seuraavaa kokousta varten. Seuraavissa vaiheissa työstetään myös käytännöt teknisestä vaatimustasosta hakemuksiin liitettävälle todistelulle, ja sen tekniselle muodolle jotta se palvelisi mahdollisimman monien teleoperaattorien järjestelmiä, ja vähentäisi turhaa työtä.

Toimijoiden käytäntöjen valvonnan osalta huomioitiin viranomaiset kuten AA-liitto, joka on nyt alkanut käsitellä myös kanteluita jotka koskevat luvansaaneita lakimiehiä. Lautakunta voi evätä luvan toimia oikeudenkäyntiasiamiehenä. Toistaiseksi MAO:ssa asioineet hakijat ovat olleet luvalla toimivia juristeja mutta tälle ei ole laissa mitään vaatimusta. Ulkomaisten toimijoiden osuus toiminnasta arvioitiin suhteellisen pieneksi, vaikka haettujen yhteystietojen määrät olivat olleet suuria.

**Muut asiat**

Keskusteltiin myös siitä, miten lukuisten kansalaisten ministeriöön lähettämät huomiot otetaan työryhmän työssä huomioon. Sovittiin, että alustavasti OKM:ssä pyritään tekemään niistä yhteenveto työryhmän käyttöön.

\*\*\*